A rendelet elfogadásához **minősített többség** szükséges

**Előterjesztés**

***a 13. számú napirendi ponthoz***

**Cikó Község Önkormányzata Képviselő-testületének 2017. május 24.**

**napján tartandó rendes ülésére**

Tárgy: Törvényességi felhívás megtárgyalása valamint

**a házasságkötés létesítésének hivatali helyiségen kívüli, valamint hivatali munkaidőn kívül történő engedélyezése, valamint az azokért fizetendő díjak értékéről szóló rendelet módosítása**

**Előterjesztő és előadó:** Haures Csaba polgármester

**Az előterjesztést készítette:** Bakó Józsefné jegyző

**A törvényességi ellenőrzést végezte:** Bakó Józsefné jegyző

Tisztelt Képviselő-testület !

A Tolna Megyei Kormányhivatal 2017. évi ellenőrzési munkaterve alapján vizsgálta **a** házasságkötés létesítésének hivatali helyiségen kívüli, valamint hivatali munkaidőben kívül történő engedélyezése, valamint az azokért fizetendő díjak értékéről szóló önkormányzati rendeletet.

A Kormányhivatal a rendelet megvizsgálása után törvényességi felhívással élt, mivel az önkormányzati rendelet tartalmazta a bejegyzett élettársi kapcsolatos anyakönyvi eseményt, azonban az anyakönyvi eljárásról szóló 2010. évi I. törvény 31.§ (1) bekezdése rögzíti, hogy a bejegyzett élettársi kapcsolat létesítése iránti szándékot a fővárosi kerületi, a megye jogú városi , valamint a járási hivatal székhelye szerinti képviselő-testület hivatalának anyakönyvezetője előtt lehet bejelenteni.

Kérem a Tisztelt Képviselő-testületet legelőször a törvényességi felhívást tárgyalja meg és fogadja el.

**Határozati javaslat :**

Cikó község Önkormányzat Képviselő-testülete a Tolna Megyei Kormányhivatal TOB/22/608-1/2017. számú törvényességi felhívását megtárgyalta, a felhívásban rögzítetteket elfogadja.

Határidő: 2017. június 15.

Felelős: Haures Csaba polgármester

Határozattal értesítve: Tolna Megyei Kormányhivatal

Tisztelt Képviselő-testület!

A törvényességi felhívásban szereplő iránymutatások alapján a rendelet módosításra került,

kérem a Tisztelt Képviselő-testületet, hogy a házasságkötés létesítésének hivatali helyiségen kívüli, valamint hivatali munkaidőn kívül történő engedélyezése, valamint az azokért fizetendő díjak értékéről szóló önkormányzati rendelet-tervezetet módosítását elfogadni szíveskedjenek.

Cikó 2017. május 16.

Haures Csaba sk.

polgármester

**HATÁSVIZSGÁLATI LAP**

**../2017.( …..) önkormányzati rendelet-tervezethez**

**a házasságkötés létesítésének hivatali helyiségen kívüli, valamint hivatali munkaidőben kívül történő engedélyezése, valamint az azokért fizetendő díjak értékéről szóló rendelet módosítása**

A jogalkotásról szóló 2010. évi CXXX. törvény 17. § (1) bekezdése értelmében

***„****A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.*

*(2) A hatásvizsgálat során vizsgálni kell*

*a) a tervezett jogszabály valamennyi jelentősnek ítélt hatását, különösen*

*aa) társadalmi, gazdasági, költségvetési hatásait,*

*ab) környezeti és egészségi következményeit,*

*ac) adminisztratív terheket befolyásoló hatásait, valamint*

*b) a jogszabály megalkotásának szükségességét, a jogalkotás elmaradásának várható következményeit, és*

*c) a jogszabály alkalmazásához szükséges személyi, szervezeti, tárgyi és pénzügyi feltételeket.”*

**aa.) társadalmi, gazdasági, költségvetési hatásai:** A rendelet által szabályozott anyakönyvi események illetve az érte fizetendő díjak meghatározásánál figyelembe vettük a településen élő lakosság igényeit is.

**ab.) környezeti és egészségi következményei:** nincs

**ac.) adminisztratív terheket befolyásoló hatásai:** A rendelet végrehajtásához szükséges személyi állomány rendelkezésre áll.

**b.) a jogszabály megalkotásának szükségessége, a jogalkotás elmaradásának várható következményei:** A házasságkötés létesítésénekszóló önkormányzati rendelet elfogadását magasabb szintű jogszabály teszi kötelezővé. A helyi önkormányzat a rendelet megalkotásával törvényi kötelezettségnek tesz eleget.

**c.) a jogszabály alkalmazásához szükséges személyi, szervezeti, tárgyi és pénzügyi feltételei:** rendelkezésre állnak.

**Cikó, 2017. május 16.**

**Bakó Józsefné sk.**

**jegyző**

**Bátaapáti Község Önkormányzata Képviselő-testületének**

**…./2017. (….) önkormányzati rendelete**

**a házasságkötés létesítésének hivatali helyiségen kívüli, valamint hivatali munkaidőn kívül történő engedélyezése, valamint az azokért fizetendő díjak értékéről szóló 3/2013**

**(II.15.) rendelet módosítása**

**tervezet**

Cikó Község Önkormányzatának Képviselő-testülete testülete az Alaptörvény 32.cikk (1) bekezdés a).pontjában biztosított jogalkotói jogkörében eljárva, a Magyarország helyi önkormányzatairól szóló 2011. évi CLXXXIX törvény 143.§ (4) bekezdés d. pontjában meghatározott feladatkörében, az anyakönyvi eljárásról szóló 2010. évi I. törvény 96.§ b) pontjában kapott felhatalmazás alapján a következőket rendeli el:

**1.§**

***A rendelet 1.§ helyébe a következő rendelkezés lép :***

**1.§** A rendelet hatálya Cikó Község Önkormányzatának közigazgatási területén történő házasságkötési eljárásra vonatkozik, e rendeletben megjelölt szolgáltatásokat igénybe vevőkre, valamint Bátaapáti Közös Önkormányzati Hivatalnál közszolgálati jogviszonnyal rendelkező anyakönyvvezetőkre terjed ki.

**2.§**

***A rendelet 3.§ helyébe a következő rendelkezés lép :***

**3.§** (1)A hivatalos helyiségen kívül, valamint munkaidőn kívül történő családi események megrendezését az anyakönyvvezető térítési díj ellenében vállalhatja.

(2) Az anyakönyvvezető hivatalos helyiségen kívül és hivatali munkaidőn kívül történő közreműködését a rendelet 1. mellékletét képező nyomtatványon, a jegyzőtől írásban kell kérni. Az anyakönyvi esemény hivatali helyiségen kívüli, valamint munkaidőn kívüli megkötésének engedélyezése iránti kérelmet a házasságkötési szándék bejelentésével egyidejűleg kell az anyakönyvvezetőnél benyújtani.

(3) A hivatali helyiségen kívüli családi esemény akkor engedélyezhető, ha az érintettek a törvényi feltételek teljesülésén túl igazolják a 5.§ (2) – (3) bekezdés szerinti díj befizetését.

(4) A hivatalos helyiségen kívüli családi esemény csak akkor engedélyezhető, ha az anyakönyvvezető meggyőződött, hogy arra méltó, ünnepélyes helyszínen és körülmények között történik.

(5) Amennyiben az anyakönyvvezető a méltó, ünnepélyes körülményeket nem tartja biztosítottnak, úgy azt a jegyző részére írásban jelzi.

(6) Amennyiben a jegyző a hivatali helyiségen kívüli családi esemény megrendezését nem engedélyezi, arról a kérelem beérkezését követő 8 napon belül határozatot hoz.

(7) Hivatali munkaidőn kívül anyakönyvi esemény - munkaszüneti napok kivételével - pénteki és szombati napokon 9,00 óra és 19,00 óra között engedélyezhető.

**3. §**

A rendelet 1. számú melléklettel egészül ki.

**4. §**

**Záró rendelkezések**

1. Ez a rendelet 2017. június 1. napján lép hatályba.
2. E rendelet a hatályba lépést követő 3. napon hatályát veszti.

Cikó, 2017.május 24.

Haures Csaba Bakó Józsefné

polgármester jegyző

Záradék:

A rendelet kihirdetve: 2017. május …..

Bakó Józsefné

jegyző

1. melléklet az …….. önkormányzati rendelethez

**Kérelem**

**Hivatali helyiségen és/vagy hivatali időn kívüli családi esemény engedélyezéséhez**

Alulírottak kérjük a családi esemény hivatali helyiségen kívüli/hivatali munkaidőn kívüli engedélyezését.\*

|  |  |
| --- | --- |
| Név: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Lakcím: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Kézbesítési cím: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Elérhetőség(telefon, email): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| Név: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Lakcím: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Kézbesítési cím: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Elérhetőség(telefon, email): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

A hivatali helyiségen kívüli cím:

Mórágy, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tudomásul vesszük, hogy az anyakönyvi esemény díját legkésőbb az anyakönyvi eseményt megelőző 5. munkanapig meg kell fizetnünk.

Tudomásul vesszük, hogy engedély esetén az anyakönyvvezető kizárólag akkor működik közre az anyakönyvi esemény lebonyolításánál, ha

* 1. a tanúk – szükség esetén – a tolmács jelenlétét biztosítjuk;
  2. gondoskodunk az anyakönyvvezető helyszínre és a hivatali helyiségbe való utazásáról;
  3. a hivatali helyiségen kívüli helyszínen történő lebonyolítást lehetetlenné tevő körülmények bekövetkezte esetére a házasságkötésre alkalmas helyiséget jelölünk meg.

Engedélyezni kért időpont: \_\_\_\_\_\_\_\_\_\_év\_\_\_\_\_\_\_\_\_\_hónap\_\_\_\_\_\_nap\_\_\_\_\_\_\_\_\_\_\_óra

A hivatali helyiségen kívüli helyszínen történő lebonyolítást lehetetlenné tevő körülmények bekövezte esetére a házasságkötésre alkalmas helyiség: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cikó, \_\_\_\_\_\_\_év\_\_\_\_\_\_\_\_\_\_hó\_\_\_\_\_\_\_\_\_nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás aláírás

Az engedély kibocsátását javasolom/nem javasolom.\*

A hivatali időn kívüli engedélyezés esetén a közszolgálati tisztviselőkről szóló törvényben meghatározott szabadidőt/az önkormányzati rendeletben meghatározott mértékű díjazást kérem.\*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

közreműködő anyakönyvvezető

\*megfelelő rész aláhúzandó